Absolutivus
Absolutivus, breviter ABS, est casus grammaticus linguarum ergativarum, quo designantur:
 obiectum verbi transitivi.
 subiectum verbi intransitivi.

Subiectum verbi transitivi ergativo casu notatur. Lemmata nominalia lexici absolutivo notantur, sicut mutil 'puer'. Absolutivus suo exitu caret, sicut nomina propria linguae Vasconicae:

 Martin etorri da ('Martinus venit'),  ubi Martin, subiectum verbi intransitivi etorri ('venire'), exitum in Ø (zero) habet. 

Sin autem de nomine substantivo in oratione adhibito agitur, absolutivus articulo -a miscetur: 

 Mutila etorri da ('puer venit'),  ubi -a suffixo articulus simulque absolutivus designatur. 

Cum autem verbum praedicatum transitivum est, ut ikusi ('videre'), absolutivo obiectum designatur, ergativo (-ak) subiectum:  
 
 IrakasleakERG mutilaABS ikusi du ('magister puerum vidit'), ubi mutil-a obiecti, irakasle-ak subiecti officio fungitur.

Ars grammatica